stanford-oval/wikipedia huggingface dataset:
อนันต์ กลินทะ
การทำงาน > การดำรงตำแหน่งในคณะต่างๆ

พ.ศ. 2529 ​- ผู้แทน ทอ. ในคณะกรรมการ การบินเกษตร
พ.ศ. 2533 - ผู้แทน ทอ. ในคณะกรรมการอำนวยการโรงงานยาสูบ
พ.ศ. 2534 - รองประธานกรรมการ ในคณะกรรมการวางแผนระยะยาว
บริษัท การบินไทย จำกัด (มหาชน)
พ.ศ. 2534 - ​ประธานกรรมการ บริษัท วิทยุการบินแห่งประเทศไทย
พ.ศ. 2534 - ผู้แทน ทอ. ในคณะกรรมการ บริษัท ท่าอากาศยานไทย จำกัด (มหาชน)
พ.ศ. 2534 - ผู้แทน ทอ. ในคณะอนุกรรมการวางแผนระยะยาวบริษัท ท่าอากาศยานไทย จำกัด (มหาชน)
พ.ศ. 2534 - ​ประธานกรรมการการสื่อสารแห่งประเทศไทย
พ.ศ. 2535 - ​นายกสมาคมกีฬาไทยแห่งประเทศไทย ในพระบรมราชูปถัมภ์
พ.ศ. 2536 - ​นายกสมาคมกีฬาไทยแห่งประเทศไทย ในพระบรมราชูปถัมภ์
ยศ > ยศทหาร

พ.ศ. 2503 - เรืออากาศตรี
พ.ศ. 2504 - ​เรืออากาศโท
พ.ศ. 2507 - ​เรืออากาศเอก
พ.ศ. 2511 - ​นาวาอากาศตรี
พ.ศ. 2516 - ​นาวาอากาศโท
พ.ศ. 2519 - ​นาวาอากาศเอก
พ.ศ. 2522 - ​นาวาอากาศเอก (พิเศษ)
พ.ศ. 2526 - ​พลอากาศตรี
พ.ศ. 2529 - ​พลอากาศโท
พ.ศ. 2531 - ​พลอากาศเอก (อัตราจอมพล)
ยศ > ยศกองอาสารักษาดินแดน

พ.ศ. 2534 - ​นายกองเอก
ราชการสงคราม

พ.ศ. 2509 - นักบินประจำหน่วยบินลำเลียง ซึ่งปฏิบัติการรบร่วมกับสหประชาชาติ
ในกรณีสงครามเกาหลี รุ่นที่ 15 ผลัดที่ 2
พ.ศ. 2516 - นายทหารยุทธการ เครื่องบินขับไล่ ปฏิบัติการรบร่วมในสาธารณรัฐกัมพูชา
พ.ศ. 2529 - ที่ปรึกษา ประจำกองบัญชาการยุทธการด้านบูรพา
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2511 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2533 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2523 –  เหรียญราชการชายแดน (ช.ด.)
พ.ศ. 2511 –  เหรียญจักรมาลา (ร.จ.ม.)
พ.ศ. 2534 –  เหรียญลูกเสือสดุดี ชั้นที่ 1
ครูเพลงแห่งเนือร์นแบร์ค

การแสดง ครูเพลงแห่งเนือร์นแบร์ค ในค.ศ. 1960

เพลงโหมโรง
แสดงโดย Skidmore College Orchestra. Courtesy of Musopen
ครูเพลงแห่งเนือร์นแบร์ค (เยอรมัน: Die Meistersinger von Nürnberg) เป็นอุปรากรโดยริชชาร์ท วากเนอร์ แต่งขึ้นในค.ศ. 1867 ประกอบด้วยสามองก์ ถือเป็นหนึ่งในอุปรากรเรื่องยาวที่สุดที่มักถูกแสดง มีความยาวสี่ชั่วโมงครึ่ง ถูกแสดงรอบปฐมทัศน์ที่โรงละครแห่งชาติมิวนิก เมื่อวันที่ 21 มิถุนายน ค.ศ. 1868  วาทยากรในรอบปฐมทัศน์คือฮันส์ ฟ็อน บือโล
เนื้อเรื่องเกิดขึ้นในเมืองเนือร์นแบร์ค กลางคริสต์ศตวรรษที่ 16 ซึ่งในขณะนั้น เนือร์นแบร์คมีสถานะเป็นเสรีนครจักรวรรดิและเป็นหนึ่งในศูนย์กลางของศิลปะเรอแนซ็องส์ในยุโรปเหนือ เรื่องราวเกิดขึ้นในแวดวงของ ครูเพลง (Meistersinger) ซึ่งประกอบด้วยกวีและนักดนตรีซึ่งแต่เดิมเคยเป็นครูช่างในหลากหลายสาขามาก่อน ครูเพลงเหล่านี้มีหลากหลายคณะ สังคมของครูเพลงมีระเบียบกฎเกณฑ์สลับซับซ้อนในการแต่งเพลงและการแสดงเพลง
งานชิ้นนี้ของวากเนอร์มีอิทธิพลอย่างสูงต่อแนวคิดสุนทรียศาสตร์ในทฤษฎีปรัชญาของอาร์ทัวร์ โชเพินเฮาเออร์ ที่ว่า ในทางปรัชญา ศิลปะคือวิธีหลีกหนีจากความทุกข์ทางโลกียะ และดนตรีคือจุดสูงสุดของศิลปะ เนื่องจากมันไม่จำเป็นต้องแสดงภาพทางโลกียะ (หมายถึงเป็นสิ่งจับต้องไม่ได้) ด้วยเหตุนี้ ดนตรีจึงสามารถสื่ออารมณ์โดยไม่ต้องใช้ถ้อยคำ
คณะกรรมการพาราลิมปิกแห่งชาติเยอรมนี

คณะกรรมการพาราลิมปิกแห่งชาติเยอรมนี (เยอรมัน: Deutsche Behindertensportverband e.V. หรือ DBS, อังกฤษ: National Paralympic Committee Germany, รหัสไอโอซี: GER) เป็นคณะกรรมการพาราลิมปิกแห่งชาติที่เป็นตัวแทนของประเทศเยอรมนีสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่เบอร์ลิน ประเทศเยอรมนี เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเยอรมนีเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
ดูเพิ่ม

ประเทศเยอรมนีในพาราลิมปิก
ประเทศเยอรมนีในโอลิมปิก
แหล่งข้อมูลอื่น

คณะกรรมการพาราลิมปิกแห่งชาติเยอรมนี
| ด ค ก คณะกรรมการพาราลิมปิกยุโรป (EPC) |
| --- | --- |
 อันดอร์รา  อาร์เมเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  สหราชอาณาจักร  กรีซ  ฮังการี  ไอซ์แลนด์  ไอร์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ทมาซิโดเนีย  นอร์เวย์  โปแลนด์  โปรตุเกส  โรมาเนีย  รัสเซีย  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน
คริสทีอัน วุล์ฟ

| คริสทีอัน วุล์ฟ |
| --- | --- |
Christian Wulff


ประธานาธิบดีเยอรมนี
ดำรงตำแหน่ง 30 มิถุนายน พ.ศ. 2553 – 17 กุมภาพันธ์ พ.ศ. 2555
หัวหน้ารัฐบาล: อังเกลา แมร์เคิล
ก่อนหน้า: ฮอสท์ เคอเลอร์
ถัดไป: โยอาคิม เกาค์
 
ข้อมูลส่วนบุคคล
เกิด: 19 มิถุนายน พ.ศ. 2502 (65 ปี) อ็อสนาบรึค เยอรมนีตะวันตก (เยอรมนีในปัจจุบัน)
พรรคการเมือง: พรรคสหภาพประชาธิปไตยคริสเตียน
คู่สมรส: คริสทีอาเนอ โฟคท์ (พ.ศ. 2531–2549)  เบ็ททีนา เคอร์เนอร์ (ตั้งแต่ พ.ศ. 2551)
บุตร: อันนาเลนา ลีนุส
ศิษย์เก่า: มหาวิทยาลัยอ็อสนาบรึค
ลายมือชื่อ: 

คริสทีอัน วิลเฮ็ล์ม วัลเทอร์ วุล์ฟ (เยอรมัน: Christian Wilhelm Walter Wulff) เป็นนักการเมืองและนักกฎหมายชาวเยอรมัน อดีตประธานาธิบดีเยอรมนีระหว่าง พ.ศ. 2553–2555
คณะกรรมการพาราลิมปิกออสเตรีย

คณะกรรมการพาราลิมปิกออสเตรีย (เยอรมัน: Österreichische Paralympische Committee, OPC, อังกฤษ: Austrian Paralympic Committee, รหัสไอโอซี: AUT) เป็นคณะกรรมการพาราลิมปิกแห่งชาติที่เป็นตัวแทนของประเทศออสเตรียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่เวียนนา ประเทศออสเตรีย ก่อตั้งเมื่อปี พ.ศ. 2541 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากออสเตรียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
ดูเพิ่ม

ประเทศออสเตรียในพาราลิมปิก
ประเทศออสเตรียในโอลิมปิก
แหล่งข้อมูลอื่น

คณะกรรมการพาราลิมปิกแห่งชาติออสเตรีย
| ด ค ก คณะกรรมการพาราลิมปิกยุโรป (EPC) |
| --- | --- |
 อันดอร์รา  อาร์เมเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  สหราชอาณาจักร  กรีซ  ฮังการี  ไอซ์แลนด์  ไอร์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ทมาซิโดเนีย  นอร์เวย์  โปแลนด์  โปรตุเกส  โรมาเนีย  รัสเซีย  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน
คร็อยทซ์ลิงเงิน

| คร็อยทซ์ลิงเงิน |
| --- | --- |
   ตราอาร์ม
ประเทศ:  สวิตเซอร์แลนด์
รัฐ: ทัวร์เกา
เขต: คร็อยทซ์ลิงเงิน
พื้นที่
 • ทั้งหมด: 11.5 ตร.กม. (4.4 ตร.ไมล์)
ความสูง: 397 เมตร (1,302 ฟุต)
ประชากร (ธ.ค. 2015)
 • ทั้งหมด: 21,542 คน
 • ความหนาแน่น: 1,900 คน/ตร.กม. (4,900 คน/ตร.ไมล์)
รหัสไปรษณีย์: 8280
เลข SFOS: 4671
เว็บไซต์: www.kreuzlingen.ch
คร็อยทซ์ลิงเงิน (เยอรมัน: Kreuzlingen) เป็นเทศบาลในอำเภอคร็อยทซ์ลิงเงิน ในรัฐทัวร์เกา ทางตะวันออกเฉียงเหนือของประเทศสวิตเซอร์แลนด์ ถือเป็นเมืองใหญ่อันดับสองของรัฐทัวร์เการองจากเมืองเฟราเอินเฟ็ลท์ (Frauenfeld) เทศบาลคร็อยทซ์ลิงเงินตั้งอยู่ติดกับทะเลสาบโบเดินส่วนที่เป็นพรมแดนกับประเทศเยอรมนี เพียงข้ามสะพานไปยังเมืองค็อนชตันทซ์ก็ถือเป็นเขตแดนของเยอรมนีแล้ว ประชากรร้อยละ 48 ของคร็อยทซ์ลิงเงินเป็นพลเมืองต่างชาติ (ข้อมูล ค.ศ. 2008) ประชากรส่วนใหญ่ (ร้อยละ 80) พูดภาษาเยอรมัน รองลงมา (ร้อยละ 5) พูดภาษาอิตาลี
คณะกรรมการพาราลิมปิกสากล

| --- | --- |

คําขวัญ: Spirit in Motion
ก่อตั้ง: 22 กันยายน 1989; 35 ปีก่อน (1989-09-22)
ประเภท: สหพันธ์กีฬา
สํานักงานใหญ่: บอนน์, เยอรมนี
สมาชิก  : 176 คณะกรรมการพาราลิมปิกแห่งชาติ
ภาษาทางการ : อังกฤษ, ฝรั่งเศส และ เยอรมัน และภาษาราชการของประเทศเจ้าภ่พเมื่อจำเป็น
ประธาน:  Andrew Parsons
รองประธาน:  Duane Kale
เว็บไซต์: www.paralympic.org 
คณะกรรมการพาราลิมปิกสากล (อังกฤษ: International Paralympic Committee; IPC; เยอรมัน: Internationales Paralympisches Komitee) เป็นองค์กรไม่แสวงหาผลกำไรระดับสากลและเป็นองค์กรปกครองระดับโลกสำหรับการขับเคลื่อนพาราลิมปิก คณะกรรมการพาราลิมปิกสากลจัดการแข่งขันพาราลิมปิกและทำหน้าที่เป็นสหพันธ์นานาชาติสำหรับกีฬาเก้าชนิด ก่อตั้งขึ้นเมื่อวันที่ 22 กันยายน พ.ศ. 2532 ในเมืองดึสเซลดอร์ฟ ประเทศเยอรมนี โดยมีพันธกิจในการ "ช่วยให้นักกีฬาพาราลิมปิกบรรลุความเป็นเลิศด้านกีฬา สร้างแรงบันดาลใจและกระตุ้นโลก" นอกจากนี้ ไอพีซีต้องการส่งเสริมค่านิยมพาราลิมปิกและสร้างโอกาสทางกีฬาให้กับผู้ทุพพลภาพทุกคน ตั้งแต่ระดับเริ่มต้นไปจนถึงระดับหัวกะทิ
คณะกรรมการพาราลิมปิกสากลมีรัฐธรรมนูญและโครงสร้างที่เป็นประชาธิปไตย และประกอบด้วยตัวแทนจากคณะกรรมการพาราลิมปิกแห่งชาติ (NPCs) 176 แห่ง องค์กรระหว่างประเทศด้านกีฬาเพื่อคนพิการ (IOSDs) 4 แห่ง และองค์กรระดับภูมิภาค 5 แห่ง สำนักงานใหญ่ของไอพีซีตั้งอยู่ในเมืองบอนน์ ประเทศเยอรมนี
ประธาน

คณะกรรมการพาราลิมปิกสากลมีประธานคณะกรรมการสามคนจนถึงปัจจุบัน ประธานผู้ก่อตั้งซึ่งเป็นประธานในปี 1989 ถึง 2001 คือชาวแคนาดา Robert Steadward ซึ่งเคยก่อตั้งกองทุนกีฬาแห่งแคนาดาสำหรับผู้พิการทางร่างกาย เขาประสบความสำเร็จในปี 2544 โดย Philip Craven นักกีฬาพาราลิมปิกของอังกฤษ และอดีตประธานสหพันธ์บาสเกตบอลวีลแชร์นานาชาติ ซึ่งดำรงตำแหน่งประธานจนถึงปี 2017 Craven ประสบความสำเร็จโดย Andrew Parsons ของบราซิล รองประธาน IPC ระหว่างปี 2013 ถึง 2017 และอดีตประธานาธิบดีของ Craven คณะกรรมการพาราลิมปิกบราซิล
| ลำดับที่ | ชื่อ | ประเทศ | ปีที่ดำรงตำแหน่ง |
| --- | --- | --- | --- |
| 1 | Robert Steadward | แคนาดา | 1989–2001 |
| 2 | Sir Philip Craven | สหราชอาณาจักร | 2001-2017 |
| 3 | Andrew Parsons | บราซิล | 2017-ปัจจุบัน |
แหล่งข้อมูลอื่น

เว็บไซต์ทางการ
Paralympic Sport TV YouTube channel
| ด ค กกีฬาพาราลิมปิก |
| --- | --- | --- |
 กฎบัตร  เจ้าภาพ  IPC NPCs  สรุปเหรียญ  ผู้ได้รับเหรียญ  ประเทศที่เข้าร่วมแข่งขัน ฤดูร้อน  ฤดูหนาว  กีฬา  สัญลักษณ์ 
| ฤดูร้อน |  โรม 1960  โตเกียว 1964  เทลอาวีฟ 1968  ไฮเดลแบร์ก 1972  โทรอนโต 1976  อาร์นเฮม 1980  นิวยอร์ก-สโตกแมนเดวิลล์ 1984  โซล 1988  บาร์เซโลนา 1992  แอตแลนตา 1996  ซิดนีย์ 2000  เอเธนส์ 2004  ปักกิ่ง 2008  ลอนดอน 2012  ริโอเดจาเนโร 2016  โตเกียว 2020  ปารีส 2024  ลอสแอนเจลิส 2028  บริสเบน 2028  |  |
| ฤดูหนาว |  เอิร์นเชิลส์วีก 1976  กีลโล 1980  อินส์บรุค 1984  อินส์บรุค 1988  แอลเบิร์ทวิลล์ 1992  ลิลแฮมเมอร์ 1994  นะงะโนะ 1998  ซอลต์เลกซิตี 2002  ตูริน 2006  แวนคูเวอร์ 2010  โซชิ 2014  พย็องชัง 2018  ปักกิ่ง 2022  มิลาน/กอร์ตีนาดัมเปซโซ 2026  TBD 2030  |  |
Robert Steadward
ครัฟท์แวร์ค

| คราฟต์แวร์ค |
| --- | --- |

ข้อมูลพื้นฐาน
ที่เกิด: เยอรมนี
แนวเพลง: เคราต์ร็อก (อดีต)   ดนตรีอิเล็กทรอนิกส์   ซินธ์ป็อป
ช่วงปี: 1969-ปัจจุบัน

สมาชิก: Ralf Hütter   Falk Grieffenhagen   Fritz Hilpert   Henning Schmitz
อดีตสมาชิก: Florian Schneider   Karl Bartos   Wolfgang Flür   Emil Schult   Fernando Abrantes   Klaus Röder   Plato Kostic   Peter Schmidt   Michael Rother   Houschäng Néjadepour   Klaus Dinger   Charly Weiss   Thomas Lohmann   Andreas Hohmann   Eberhard Kranemann
ครัฟท์แวร์ค (เยอรมัน: Kraftwerk) เป็นวงดนตรีอิเล็กทรอนิกส์วงแรก ๆ จากเมืองดึสเซลดอร์ฟ ประเทศเยอรมนี ก่อตั้งในปี 1970 โดยรัลฟ์ ฮึทเทอร์ และฟลอเรียน ชไนเดอร์
ครัฟท์แวร์คถือเป็นวงสำคัญวงหนึ่งที่สร้างสรรค์เพลงแนวอิเล็กทรอนิกส์อย่างหนึ่งที่พัฒนาขึ้นในเยอรมนี วงอยู่สังกัดอีเอ็มไอ คราฟต์แวร์คถือเป็นวงอิเล็กทรอนิกส์วงแรกที่ได้ทำสัญญากับค่ายใหญ่ ถึงแม้ว่าวงจะไม่ประสบความสำเร็จด้านการตลาด จนกระทั่งวงดนตรี วงรุ่นอิเล็กทรอนิกส์ใหม่ สร้างกระแสแนวอิเล็กทรอนิกส์ให้เกิดขึ้นในช่วงคริสต์ทศวรรษ 1980 และได้รับการสืบทอดมาจากแนวดนตรีของครัฟท์แวร์ค ต่อมา มีการพัฒนาไปสู่แนวดนตรีใหม่ ๆ อย่างเทคโน, อิเล็กโทร, อิเล็กโทรป็อป โดยเพลงดังของเขาได้ถูกนำมาทำใหม่บ่อยที่สุด และหลายเวอร์ชันคือเพลง das Model เช่นโดย Rammstein เป็นต้น
อัลบั้ม

1970: Tone Float
1970: Kraftwerk
1972: Kraftwerk 2
1973: Ralf und Florian
1974: Autobahn
1975: Radio-Activity
1977: Trans-Europe Express
1978: The Man-Machine
1981: Computer World
1986: Electric Café
1991: The Mix
2003: Tour de France Soundtracks
2004: The Catalogue
2005: Minimum-Maximum (live album)
การร่วมบริหารกิจการในประเทศเยอรมนี

การร่วมบริหารกิจการในประเทศเยอรมนี (อังกฤษ: codetermination in Germany) เป็นแนวคิดที่เกี่ยวข้องกับสิทธิของแรงงานในการมีส่วนร่วมในการบริหารบริษัทที่ทำงาน แนวคิดนี้เป็นที่รู้จักในภาษาเยอรมันว่า มิทเบิชทิมมุง (เยอรมัน: Mitbestimmung) การร่วมบริหารกิจการมีเป้าหมายหลักอยู่ที่การให้สิทธิ์แรงงานได้มีสิทธิ์มีเสียงในการตัดสินใจของบริษัท ซึ่งรวมตั้งแต่การจัดการธุรกิจ สภาพความเป็นอยู่ของแรงงาน และการบริหารจัดการลูกจ้าง
ในเยอรมนีมีกฎหมายสำคัญที่กำหนดการร่วมบริหารคือ มิทเบิชทิมมุงซ์เกอเซ็ทซ์ ซึ่งตราในปี 1976 กฎหมายนี้อนุญาตให้แรงงานสามารถเบือกตั้งตัวแทนขึ้นมาอยู่ในตำแหน่งคณะกรรมการกำกับดูแลของบริษัทได้เกือบครึ่งหนึ่งของเก้าอี้ทั้งหมด กฎหมายนี้เป็นกฎหมายคนละส่วนกับกฎหมายว่าด้วยบริษัทฉบับหลักของเยอรมนีซึ่งคือ อัคทีนเกอเซ็ทซ์ กฎหมายนี้บังคับใช้ทั้งกับบริษัทมหาชนและบริษัทเอกชนที่มีลูกจ้างมากกว่า 2,000 คน ส่วนในบริษัทที่มีลูกจ้าง 500–2,000 คน จะบังคับให้จำนวนเก้าอี้อยู่ที่หนึ่งในสามมาจากการเลือกตั้งของแรงงาน นอกจากนี้ยังมีอีกกฎหมายหนึ่งคือ เบทรีบชแฟร์ฟัสซุงซ์เกอเซ็ทซ์ ซึ่งคุ้มครองสิทธิของแรงงานในการจัดตั้งสภาแรงงาน (เยอรมัน: Betriebsrat; เบทรีบชรัท) กฎหมายเหล่านี้ถือเป็นส่วนหนึ่งของกฎหมายแรงงานเยอรมัน
มุมมองต่อการร่วมบริหารกิจการ (codetermination) มีหลากหลายมุมที่ต่างกันไป เช่น ในมุมมองการปฏิวัคิสังคมเชื่อว่าแรงงานไม่ใช่จักรกลแต่เป็นพลเมืองที่พึงมีสิทธิเท่าเทียม รัฐบาลสมัยปรัสเซัยเชื่อว่าเป็นนโยบายที่ผ่อนปรนระหว่างนายจ้างกับลูกจ้างซึ่งช่วยป้องกันข้อขัดแย้วระหว่างสองฝ่าย
นักเศรษฐศาสตร์บางส่วนศึกษาพบว่าการในเอาการร่วมบริหารกิจการมาใช้เป็นผลดีในระยะยาวต่อประสิทธิภาพของบริษัท ในขณะที่บางส่วนปฏิเสธข้อกล่าวอ้างนี้ และเชื่อว่าความสูญเสียความมีประสิทธิภาพในการผลิตผ่านการต้องร่วมบริหารกิจการ เป็นผลเสียมากกว่า
ประเภท

ในเยอรมนีแบ่งประเภทการมีส่วนร่วมบริหารได้สามประเภท คือ
ประเภท > การมีส่วนร่วมบริหารในตำแหน่งงาน

ตามในกฎหมาย เบทรีบชแฟร์ฟัซสุงซ์เกอเซ็ทซ์ (แบร์ทเฟเก; BetrVG, กฎหมายความสัมพันธ์ทางอุตสาหกรรม) แรงงานมีสิทธิ์ในการร่วมกำหนดตำแหน่งงานของตน แรงงานหนึ่ง ๆ จำเป็นต้องได้รับข้อมูลเกี่ยวกับตำแหน่งและภาระรับผิดชอบของตำแหน่งงานนั้น ไปจนถึงขั้นตอนการทำงาน (ดูเพิ่มที่กฎหมาย อาร์ไบท์ซ์ชุทซ์เกอเซ็ทซ์)
ประเภท > การมีส่วนร่วมบริหารในการดำเนินกิจการ

การมีส่วนร่วมบริหารด้านการดำเนินกิจการ (Betriebliche Mitbestimmung; เบทรีบลิเคอ มิทเบิชทิมมุง, Operational codetermination) เกี่ยวข้องกับการจัดการธุรกิจ การจัดหางาน แนวทางการจัดจ้าง สวัสดิการ การประเมินผลงาน เป็นต้น ทั้งหมดนี้ปรากฏในกฎหมาย เบทรีบชแฟร์ฟัซซุงส์เกอเซ็ทซ์ (BetrVG) โดยดำเนินผ่าน เบอทรีบชรัท หรือ สภาแรงงาน
ประเภท > การมีส่วนร่วมบริหารในองค์กร

การมีส่วนร่วมบริหารในองค์กร (Unternehmensmitbestimmung; อุนเทอร์เนเมนชมิทเบิชทิมมุง, Corporate codetermination) มีไว้สำหรับบริษัทเอกชน (GmbH) และบริษัทจำกัดมหาชน (AktG) กฎหมาย ดริทเทิลเบอไทลิกุงเกอเซ็ทซ์ กำหนดให้หนึ่งในสามเก้าอี้ของคณะกรรมการกำกับดูแลต้องมาจากการเลือกตั้งโดยแรงงายในบริษัท (ถ้ามีลูกจ้างมากกว่า 500 น้อยกว่า 2000 คน) ส่วนบริษัทที่มีลูกจ้างเกิน 2000 คน กฎหมาย มิทเบอชทิมมุงซ์เกอเซ็ทซ์ กำหนดจำนวนนี้อยู่ที่ครึ่งหนึ่ง
สำหรับในอุตสาหกรรมถ่านหิน เหมืองแร่ และเหล็กกล้า มีกฎหมาย มนทัน-มิทเบิชทิมมุงซ์เกอเซ็ทซ์ ที่กำกับดูแล กฎหมายดังกล่าวผ่านในปี 1951 ถือเป็นกฎหมายแรกในระดับประเทศของเยอรมนีที่เกี่ยวกับการมีส่วนร่วมบริหาร
แหล่งข้อมูลอื่น

Page, Rebecca (2018). "Co-determination in Germany - A Beginner's Guide" (313). Hans Boeckler Stiftung. {{cite journal}}: Cite journal ต้องการ |journal= (help)
Works Constitution Act (BetrVG; English)
Sichtweise der Arbeitgeberverbände
Sichtweise der Gewerkschaften, Forschungsergebnisse[ลิงก์เสีย]
Basics of the Betriebsverfassungsgesetz and its implications for the Betriebsrat (german)
กึนเทอร์ กรัส

| กึนเทอร์ กรัส |
| --- | --- |
กรัสใน ค.ศ. 2006
เกิด: 16 ตุลาคม ค.ศ. 1927(1927-10-16) ดันท์ซิช-ลังฟัวร์ เสรีนครดันท์ซิช
เสียชีวิต: 13 เมษายน ค.ศ. 2015(2015-04-13) (87 ปี) ลือเบ็ค เยอรมนี
สัญชาติ: ชาวเยอรมัน
อาชีพ: นักเขียน, กวี, ประติมากร, นักออกแบบกราฟิก
ตำแหน่ง: นักเขียน
รางวัล: รางวัลโนเบล ค.ศ. 1999
กึนเทอร์ วิลเฮ็ล์ม กรัส (เยอรมัน: Günter Wilhelm Grass; 16 ตุลาคม ค.ศ. 1927 – 13 เมษายน ค.ศ. 2015) เป็นนักเขียนและนักเขียนบทละครคนสำคัญชาวเยอรมัน ผู้ได้รับรางวัลโนเบลสาขาวรรณกรรมใน ค.ศ. 1999 กรัสเกิดที่เสรีนครดันท์ซิช (ปัจจุบันคือกดัญสก์ ประเทศโปแลนด์) ใน ค.ศ. 1945 กรัสเดินทางมายังเยอรมนีตะวันตกในฐานะผู้ลี้ภัย แต่ในนวนิยายที่เขียนกรัสมักจะกลับไปเขียนถึงดันท์ซิชในวัยเด็ก
งานชิ้นที่มีชื่อเสียงคือ The Tin Drum ซึ่งเป็นนวนิยายประเภทที่เรียกว่าสัจนิยมแนวมายา ซึ่งเป็นเรื่องแรกในนวนิยายสามเล่มจากดันท์ซิช (Danzig Trilogy) งานของกึนเทอร์มักจะมีมุมมองทางการเมืองสังคมนิยมประชาธิปไตยฝ่ายซ้าย และเขาเป็นผู้สนับสนุนผู้มีบทบาทของพรรคสังคมนิยมประชาธิปไตยแห่งเยอรมนี
งานเขียนสำคัญ

Die Vorzüge der Windhühner (poems, 1956)
Die bösen Köche. Ein Drama (play, 1956) translated as The Wicked Cooks in Four Plays (1967)
Hochwasser. Ein Stück in zwei Akten (play, 1957) The Flood
Onkel, Onkel. Ein Spiel in vier Akten (play, 1958) Mister, Mister
Danziger Trilogie
Die Blechtrommel (1959) trans. The Tin Drum (1959)
Katz und Maus (1961) trans. Cat and Mouse (1963)
Hundejahre (1963) trans. Dog Years (1965)
Gleisdreieck (poems, 1960)
Die Plebejer proben den Aufstand (play, 1966) trans. The Plebeians Rehearse the Uprising (1966)
Ausgefragt (poems, 1967)
Über das Selbstverständliche. Reden - Aufsätze - Offene Briefe - Kommentare (speeches, essays, 1968) trans. Speak out! Speeches, Open Letters, Commentaries (1969) with 3 additional pieces
Örtlich betäubt (1969) trans. Local Anaesthetic (1970)
Davor (play, 1970) trans. Max (1972) on a plot from Local Anaesthetic
Aus dem Tagebuch einer Schnecke (1972) trans. From the Diary of a Snail (1973)
Der Bürger und seine Stimme. Reden Aufsätze Kommentare (speeches, essays, 1974)
Denkzettel. Politische Reden und Aufsätze 1965-1976 (political essays and speeches, 1978)
Der Butt (1977) trans. The Flounder (1978)
Das Treffen in Telgte (1979) trans. The Meeting at Telgte (1981)
Kopfgeburten oder Die Deutschen sterben aus (1980) trans. Headbirths, or, the Germans are Dying Out (1982)
Widerstand lernen. Politische Gegenreden 1980–1983 (political speeches, 1984)
Die Rättin (1986) trans. The Rat (1987)
Zunge zeigen. Ein Tagebuch in Zeichnungen ("A Diary in Drawings", 1988) trans. Show Your Tongue (1989)
Unkenrufe (1992) trans. The Call of the Toad (1992)
Ein weites Feld (1995) trans. Too Far Afield (2000)
Mein Jahrhundert (1999) trans. My Century (1999)
Im Krebsgang (2002) trans. Crabwalk (2002)
Letzte Tänze (poems, 2003)
Beim Häuten der Zwiebel (2006) trans. Peeling the Onion (2007)
Dummer August (poems, 2007)
Die Box (2008)
Unterwegs von Deutschland nach Deutschland. Tagebuch 1990 (2009)
Grimms Wörter (2010)
แหล่งข้อมูลอื่น

งานโดยหรือเกี่ยวกับ กึนเทอร์ กรัส ในห้องสมุดต่าง ๆ ในแคตาลอกของเวิลด์แคต
Nobel prize Biobibliographical notes (in English, also available in French, German, and Swedish)
Biographical timeline (in German)
Concise biographical information, essays เก็บถาวร 2004-01-04 ที่ เวย์แบ็กแมชชีน (in German)
Grass' special links to Gdansk
Less concise biographical information (in German)
Grass admits serving with Waffen-SS The Guardian article
Survey of reactions to Grass's disclosure of his time in the Waffen-SS from the German and international press (in English)
Grass' "Shame" Over SS Service เก็บถาวร 2006-08-26 ที่ เวย์แบ็กแมชชีน
Günter Grass 'Bookweb' on literary website The Ledge, with suggestions for further reading. เก็บถาวร 2016-03-04 ที่ เวย์แบ็กแมชชีน
Detailed article on his Waffen-SS membership เก็บถาวร 2019-10-29 ที่ เวย์แบ็กแมชชีน (in English)
แหล่งข้อมูลอื่น > บทสัมภาษณ์

Gunter Grass discusses The Tin Drum on the BBC World Service programme World Book Club
Video interview on PBS with Günter Grass เก็บถาวร 2008-04-17 ที่ เวย์แบ็กแมชชีน by Charlie Rose
2007 Real Audio interview at NYPL with Günter Grass and Norman Mailer by Andrew O'Hagan
Portrait on rosenthalusa.com
การคารวะแบบนาซี

ยุวชนฮิตเลอร์ในกรุงเบอร์ลินคารวะแบบนาซีในการสวนสนามปีค.ศ. 1933
การคารวะแบบนาซี (อังกฤษ: Nazi salute) หรือ การทักทายแบบฮิตเลอร์ (เยอรมัน: Hitlergruß) หรือในช่วงสงครามเรียกว่า การทักทายแบบเยอรมัน (เยอรมัน: Deutscher Gruß) โดยอดอล์ฟ ฮิตเลอร์ได้ดัดแปลงมาจากการคารวะแบบเบลลามี หลังจากการเคลื่อนไหวของผู้นิยมลัทธิฟาสซิสต์ ภายใต้การนำของเบนิโต มุสโสลินี และการเคลื่อนไหวมวลชนอื่น ๆ โดยเป็นการแสดงถึงความยิ่งใหญ่ของฮิตเลอร์ตลอดช่วงเวลาของนาซีเยอรมนี
ลักษณะ

การทักทายแบบฮิตเลอร์นั้น ทำโดยชูแขนขวาขึ้นทำมุม 45 องศากับพื้นราบและเบนออกทางขวามือเล็กน้อย พร้อมกับเปล่งเสียงอันมั่นคงและดังกังวานว่า "ไฮล์ ฮิตเลอร์" หากยืนอยู่ต่อหน้าผู้ที่อาวุโสกว่าควรจะตบเท้าไปด้วยในขณะเดียวกัน แต่หากอยู่ระหว่างการชุมนุมและการประชุม ฝูงชนอาจจะชูแขนขึ้นในอากาศพร้อมกับตะโกนว่า ซีค ไฮล์ (ชโย)
จุดกำเนิด

ถึงแม้ว่าลัทธิฟาสซิสต์อิตาลีจะนำการคารวะแบบดังกล่าวมาจากการทักทายในสมัยโรมันโบราณ แต่ฮิตเลอร์และผู้นำหน่วยเอ็สเอ็ส ไฮน์ริช ฮิมม์เลอร์ กลับเชื่อว่าการคารวะแบบดังกล่าวเกิดจากการชุมนุมกันของชาวเยอรมันโบราณ
ฮิตเลอร์พิจารณาการคารวะดังกล่าวว่าเป็นการแสดงถึงจิตวิญญาณอันกระหายสงครามของชาวเยอรมัน ขณะที่ฮิมม์เลอร์มองว่าเป็นการมอบความสัตย์พร้อมกับหอกที่ชูปลายขึ้น คำกล่าวอ้างดังกล่าวได้รับการสนับสนุนอยู่บางส่วน นักประวัติศาสตร์ได้ถกเถียงกันมานานแล้วว่าการคารวะในแบบเดียวกันนี้ถูกใช้เฉพาะแต่ในการสถาปนาพระมหากษัตริย์เยอรมันในสมัยโบราณเท่านั้น
ส่วนทางด้านสารานุกรมโบรคเฮาส์ได้ตอกย้ำแนวคิดดังกล่าว โดยแจ้งว่าการคารวะแบบดังกล่าวสันนิษฐานว่านำมาจากกิริยาท่าทางที่ใช้ระหว่างการราชาภิเษกของกษัตริย์เยอรมันในยุคกลางตอนต้น พร้อมกับเปล่งเสียงออกมาว่า "ไฮล์" ตามทฤษฎีอารยันของพรรคนาซี ผู้ปกครองโรมันสมัยโบราณชอบท่องเที่ยวไปตามยุโรปตอนเหนือ ดังนั้น พรรคนาซีจึงมีความเชื่อว่าชาวโรมันได้นำเอาการคารวะดังกล่าวกลับไปยังกรุงโรมด้วย
การนำไปใช้ > ในนาซีเยอรมนี

ตั้งแต่ปี ค.ศ. 1933 ถึง 1945 การทักทายแบบฮิตเลอร์ถือว่าเป็นการทักทายแบบเยอรมันโดยทั่วไป การเปล่งเสียงว่า "ไฮล์ ฮิตเลอร์" ("ฮิตเลอร์จงเจริญ") ถูกใช้ในการคารวะต่อประชาชนโดยตรง หรือกับนายทหารระดับสูงของหน่วยเอ็สเอ็ส ส่วนการคารวะตัวฮิตเลอร์นั้นให้ใช้คำว่า "ไฮล์ ไมน์ ฟือเรอร์" (ท่านผู้นำจงเจริญ) หรือจะเปล่งเสียงง่าย ๆ ว่า "ไฮล์" เมื่อกล่าวถึงตัวฮิตเลอร์เป็นบุคคลที่สาม
ซีค ไฮล์ (ชโย) เป็นถ้อยคำที่พรรคนาซีมักจะใช้ในการชุมนุม โดยเฉพาะอย่างยิ่งภายหลังการปราศรัยของฮิตเลอร์ ฮิตเลอร์มักจะกล่าวนำคำว่าซีค และให้ผู้ฟังขานรับคำว่าไฮล์ ซึ่งจะมีการทวนคำพูดสามครั้งจะได้ว่า "ซีค ไฮล์ ซีค ไฮล์ ซีค ไฮล์"
โดยส่วนตัวของฮิตเลอร์แล้ว เขามักจะใช้ท่าคารวะดังกล่าวเช่นกัน และปรากฏรูปถ่ายมากมายที่เห็นว่าฮิตเลอร์ใช้ท่านี้ทักทายฝูงชนจากรถเปิดประทุนที่เขาโดยสาร แต่ตัวฮิตเลอร์มีท่าคารวะที่เป็นเอกลักษณ์เฉพาะตน โดยแขนของเขาจะงอขึ้นจากข้อศอก พร้อมกับเอาฝ่ามือเอียงเข้าหาไหล่ ซึ่งได้กลายเป็นสัญลักษณ์ของการเคลื่อนไหวแบบลัทธินาซีและลัทธิฟาสซิสต์
หลังแผนลับ 20 กรกฎาคม ในปีค.ศ. 1944 กำลังทหารทั้งหมดในนาซีเยอรมนีได้รับคำสั่งให้เปลี่ยนจากการทำวันทยหัตถ์เป็นการทักทายแบบฮิตเลอร์ทั้งหมด โดยคำสั่งดังกล่าวมีผลเมื่อวันที่ 24 กรกฎาคม ปีเดียวกัน อย่างไรก็ตาม กำลังพลบางส่วนปฏิเสธคำสั่งดังกล่าวและใช้ท่าวันทยหัตถ์แบบเดิมต่อไป โดยก่อนหน้านั้น การทักทายแบบฮิตเลอร์ถือว่าเป็นหนึ่งในสองทางเลือกในกองทัพเยอรมันควบคู่กับการทำวันทยหัตถ์ และใช้เฉพาะเป็นการตอบรับการทักทายแบบดังกล่าวเท่านั้น
การนำไปใช้ > หลังสงคราม

การทักทายแบบฮิตเลอร์ซึ่งเป็นการดัดแปลงมาจากการคารวะแบบโรมถูกใช้ในหลายประเทศด้วยความหมายหลายประการก่อนหน้าสงครามโลกครั้งที่สอง อย่างเช่น การคารวะแบบเบลลามี ซึ่งใช้เป็นส่วนหนึ่งของการปฏิญาณความจงรักภักดีต่อธงชาติสหรัฐอเมริกาตั้งแต่ช่วงปลายคริสต์ศตวรรษที่ 19 จนถึงช่วงต้นคริสต์ศตวรรษที่ 20 และการคารวะแบบโรมมีส่วนคล้ายกับการทักทายแบบฮิตเลอร์ ในปี ค.ศ. 1942 จึงได้มีการยกเลิกการคารวะดังกล่าวเนื่องจากสาเหตุนี้ และยังได้มีการยกเลิกการคารวะแบบดังกล่าวในอีกหลายประเทศ ในประเทศสเปน การคารวะแบบฟาสซิสต์เป็นที่นิยมน้อยลง ภายหลังการถึงอสัญกรรมของฟรานซิสโก ฟรังโก ในปี ค.ศ. 1975 ถึงแม้ว่าจะมีการใช้กันอยู่ในกลุ่มนีโอฟาลังก์
การคารวะดังกล่าวและการใช้ถ้อยคำประกอบถูกห้ามในประเทศเยอรมนีและออสเตรียภายหลังสงครามโลกครั้งที่สอง ส่วนการคารวะยังคงมีใช้กันอยู่โดยกลุ่มนีโอนาซี ซึ่งใช้ตัวเลข 88 ในการสื่อความหมายว่า "ฮิตเลอร์ จงเจริญ" (เลข 8 หมายถึง ตัวอักษร H ในภาษาอังกฤษ) การคารวะรูปแบบหนึ่ง ซึ่งเรียกว่า การคารวะแบบคือเนน ซึ่งประกอบด้วยนิ้วโป้ง นิ้วชี้และนิ้วกลางก็ถูกห้ามในประเทศเยอรมนีเช่นกัน
นอกจากกลุ่มนีโอนาซีแล้ว กลุ่มฮิซบุลลอหฺยังใช้การทักทายแบบฮิตเลอร์เป็นการแสดงพลังและความจงรักภักดีของตน โดยท่าการทักทายแบบฮิตเลอร์ของฮิซบุลลอหฺไม่มีความแตกต่างจากท่าการทักทายแบบฮิตเลอร์ของนาซี
เชิงอรรถ

↑  จาก Illustrated Exhibitor การรือฟื้นประเพณีดังกล่าวของชาวกอลและชาวเยอรมันอยู่ภายใต้การดำเนินการของ Augustin Thierry. Illustrated Exhibitor, 1852, vol. 1., pp.165-6
ดูเพิ่ม

การคารวะแบบโรม
อะเว
การคารวะแบบเบลลามี
ซีค ไฮล์
การสถาปนากษัตริย์เยอรมันในสมัยโบราณ
พลเรือโทคาร์ล เดอนิทซ์ และนายทหารแวร์มัคท์ ค.ศ. 1941